Основно јавно тужилаштво у Бечеју, на основу члана 45 став 1, члана 46, 47, члана 61 и члана 62 Закона о државним службеницима („Службени гласник РС“, број 79/05, 81/05, 83/05, 64/07, 67/07, 116/08, 104/09, 99/14, 94/17, 95/18 и 157/20 ), члана 9 став 3, 10, 11 и 12 Уредбе о интерном и јавном конкурсу за попуњавање радних места у државним органима („Службени гласник РС“, број 2/2019 и 67/2021), оглашава јавни конкурс за

* попуну слободних извршилачких радних места на неодређено време у Основном јавном тужилаштву у Бечеју, за следећe раднo местo:
1. Записничар - један извршилац у звању референта
2. Записничар

Услови за записничара: III или IV степенсредње стручне спреме, друштвеног, природног или техничког смера, најмање две године радног искуства у струци, положен испит за дактилографа прве класе, положен државни стручни испит и потребне компетенције за рад за ово радно место.

 Потребне посебне функционалне компетенције за рад на радном месту записничара су: познавање канцеларијског пословања, познавање метода и техника прикупљања, евидентирања и ажурирања података у базама података, способност припреме материјала и вођење записника, способност вођења интерних књига, познавање прописа релевантних за надлежност и организацију рада тужилаштва, положен испит за дактилографа прве класе, познавање прописа: Закона о јавном тужилаштву, Правилника о управи у јавним тужилаштвима, Закона о општем управном поступку и Закона о државним службеницима, познавање подзаконских аката, интерних процедура и других аката органа релевантних за обављање послова радног места записничара.

 Поред наведених посебних услова кандидати морају да испуњавају и опште услове за заснивање радног односа у државним органима:

* да је држављанин Републике Србије
* да је пунолетан
* да има општу здравствену способност
* да му раније није престајао радни однос у државном органу због теже повреде дужности из радног односа
* да није осуђиван на казну затвора од најмање шест месеци

 Уз пријаву се прилажу докази у оригиналу или овереној фотокопији и то:

 - пријава са биографијом и наводима о досадашњем радном искуству;

* диплома о завршеној школи;
* доказ о положеном испиту за дактилографа прве класе;
* доказ о радном искуству;
* уверење о положеном државном стручном испиту за рад у државним органима;
* уверење о држављанству;
* извод из матичне књиге рођених;
* уверење да кандидат није осуђиван на казну затвора од најмање шест месеци (издато од стране Министарства унутрашњих послова Републике Србије, не старије од шест месеци);
* уверење да кандидат није под истрагом и да се против њега не води кривични поступак;
* уверење о општој здравственој способности.

 Пријава на конкурс подноси се у писаној форми.

 Рок за подношење пријава на јавни конкурс је 15 дана од дана оглашавања у листу „Послови“, периодичном издању Националне службе за запошљавање.

 Пријаве са документима предају се лично у пријемној канцеларији Основног јавног тужилаштва у Бечеју, или препорученом пошиљком са назнаком: „ За оглас“ на адресу: Основно јавно тужилаштво у Бечеју, Ул. Главна број 6, 21220 Бечеј.

 Неблаговремене, неразумљиве и непотпуне пријаве, као и пријаве уз које нису приложени сви потребни докази неће се узети у разматрање.

 Конкурснa комисија ће у изборном поступку усменим путем на основу обављеног разговора са кандидатима, као и непосредно проверити стручну оспособљеност, знања и вештине кандидата за обављање послова на радном месту записничара. Датум разговора биће одређен накнадно, о чему ће кандидати бити благовремено обавештени.

 Стручна оспособљеност кандидата за обављање послова на радном месту које се попуњава конкурсна комисија вреднује у изборном поступку, оцењујући испуњеност услова према тексту огласа и радном искуству лица која су већ обављала послове.

 Знање кандидата вреднује се провером познавања у области организације и рада јавног тужилаштва и опште културе, ценећи њихово стручно знање из области рада на радном месту записничара.

 За лица која први пут заснивају радни однос у државном органу обавезан је пробни рад у трајању од шест месеци, у ком року ће бити обавезни да положе државни стручни испит. Државни стручни испит није услов, нити предност за заснивање радног односа.

Сва питања која се односе на проверу познавања у области организације и рада јавног тужилаштва и опште културе, те дигиталне писмености налазе се на интернет страници Службе за управљање кадровима.

 Сва обавештења у вези јавног конкурса могу се добити од Драгане Мандић, тужилачког помоћника, непосредно или путем телефона: 021/6919-242.